cyanic-selkie/wikianc huggingface dataset:
สมเด็จพระราชาธิบดีฆวน การ์โลสที่ 1 แห่งสเปน
เมื่อวันที่ 2 มิถุนายน ค.ศ. 2014 มาเรียโน ราฆอย นายกรัฐมนตรีแห่งสเปน ประกาศว่าสมเด็จพระราชาธิบดีฆวน การ์โลสที่ 1 จะทรงสละราชสมบัติแก่เจ้าชายเฟลิเปแห่งอัสตูเรียส เนื่องจากปัญหาสุขภาพและเรื่องอื้อฉาวในราชวงศ์ นับเป็นพระมหากษัตริย์พระองค์ที่สามของยุโรปที่สละราชสมบัติแก่องค์รัชทายาทในรอบสองปี ต่อจากสมเด็จพระราชินีนาถเบียทริกซ์แห่งเนเธอร์แลนด์ และสมเด็จพระราชาธิบดีอัลแบร์ที่ 2 แห่งเบลเยียม โดยพระองค์ทรงลงพระปรมาภิไธยสละราชสมบัติ ณ พระราชวังซาร์ซูเอลา ชานกรุงมาดริด ซึ่งมีผลในเวลาเที่ยงคืนของวันที่ 19 มิถุนายน ค.ศ. 2014 แต่พระองค์ก็ยังทรงดำรงพระยศพระมหากษัตริย์แห่งสเปนเช่นเดิม
ขณะยังทรงพระเยาว์
หลังจากได้ทรงจบการศึกษาในโรงเรียนเตรียมทหารซาราโกซาใน ค.ศ. 1957 แล้วพระองค์ก็ได้เข้ารับการศึกษาโรงเรียนทหารเรือที่เมืองปอนเตเบดรา และโรงเรียนทหารอากาศที่เมืองมูร์เซียต่อ
ทางหลวงแผ่นดินหมายเลข 357
ทางหลวงแผ่นดินหมายเลข 357 หรือ ถนนวงแหวนรอบเมืองสุพรรณบุรี เริ่มดำเนินการตั้งแต่ปี พ.ศ. 2539 แล้วเสร็จเมื่อปี พ.ศ. 2552 มีลักษณะเป็นวงกลมล้อมรอบอำเภอเมืองสุพรรณบุรี ยาวกว่า 45.723 กิโลเมตร ก่อสร้างเป็นมาตรฐานทางแบบพิเศษ ทางคู่ขนานรวม 4-6 ช่องจราจร งบประมาณการก่อสร้าง 3,185 ล้านบาท เป็นเส้นทางในความรับผิดชอบแขวงทางหลวงสุพรรณบุรีที่ 1
เจ้าฟ้าสังวาลย์
เจ้าฟ้าสังวาลย์ หรือ อินทสุชาเทวี บางแห่งออกพระนามว่าเจ้าฟ้านิ่ม หรือนวน เป็นพระมเหสีฝ่ายซ้าย ในสมเด็จพระเจ้าอยู่หัวบรมโกศ และเป็นพระชนนีของเจ้าฟ้ากุณฑล และเจ้าฟ้ามงกุฎ ซึ่งทั้งสองพระองค์ได้พระราชนิพนธ์บทละครเรื่อง ดาหลัง และ อิเหนา
เจ้าฟ้าสังวาลย์ทรงคบชู้กับเจ้าฟ้าธรรมธิเบศไชยเชษฐ์สุริยวงศ์ จึงต้องพระอาญาเฆี่ยนจนกระทั่งพิราลัย สมเด็จพระเจ้าอยู่หัวบรมโกศจึงให้นำพระศพของเจ้าฟ้าธรรมธิเบศและเจ้าฟ้าสังวาลย์ไปฝัง ณ วัดไชยวัฒนาราม
พระประวัติ
"บาญชีพระนามเจ้านาย" ที่มีอยู่ใน คำให้การชาวกรุงเก่า ระบุว่าเจ้าฟ้าสังวาลย์หรือเจ้าฟ้านวนเป็นพระธิดาของพระองค์เจ้าแก้วในสมเด็จพระเพทราชา ประสูติแต่เจ้าฟ้าเทพในสมเด็จพระสรรเพชญ์ที่ 9 ด้วยเหตุนี้พระองค์จึงมีฐานันดรศักดิ์เป็นเจ้าฟ้าตามพระชนนี มีพระเชษฐาพระองค์หนึ่งคือเจ้าฟ้าจีด ซึ่งเป็นพระชนกของหม่อมฉิม บาทบริจาริกาในสมเด็จพระเจ้ากรุงธนบุรี
พระองค์เข้ารับราชการเป็นพระมเหสีฝ่ายซ้ายในสมเด็จพระเจ้าอยู่หัวบรมโกศ คำให้การขุนหลวงวัดประดู่ทรงธรรม ระบุว่าเจ้าฟ้าสังวาลย์มีพระราชโอรส-ธิดาทั้งหมดสี่พระองค์ได้แก่ เจ้าฟ้ากุณฑล, เจ้าฟ้าอาภรณ์, เจ้าฟ้ามงกุฎ และเจ้าฟ้าสังคีต ส่วน "บาญชีพระนามเจ้านาย" ที่มีอยู่ใน คำให้การชาวกรุงเก่า ระบุว่าเจ้าฟ้าสังวาลย์ประสูติกาลพระราชโอรส-ธิดาสามพระองค์ คือ เจ้าฟ้าขวันตง (คือเจ้าฟ้ากุณฑล), เจ้าฟ้าอัมพร (คือเจ้าฟ้าอาภรณ์) และเจ้าฟ้าหญิงไม่ทราบพระนาม (คือเจ้าฟ้ามงกุฎ)
พ.ศ. 2298 เจ้าฟ้าสังวาลย์ถูกควบคุมตัวเนื่องจากถูกจับได้ว่าทรงคบชู้กับเจ้าฟ้าธรรมธิเบศไชยเชษฐ์สุริยวงศ์ จึงต้องพระอาญาเฆี่ยนหนึ่งยก จำนวนสามสิบครั้งจนกระทั่งพิราลัยในสามวันหลังการลงทัณฑ์ สมเด็จพระเจ้าอยู่หัวบรมโกศจึงให้นำพระศพของเจ้าฟ้าธรรมธิเบศและเจ้าฟ้าสังวาลย์ไปฝัง ณ วัดไชยวัฒนาราม
ภูมิใจ ตั้งสง่า
ภูมิใจ ตั้งสง่า หรือ วีเจภูมิ เกิดเมื่อวันที่ 1 มีนาคม พ.ศ. 2522 เป็นวีเจทางช่องเอ็มทีวีไทยแลนด์ และเป็นดีเจอยู่ที่คลื่น เอฟ เอ็ม 95.5 เวอร์จิ้นฮิตซ์ ยังเป็นพิธีกรรายการ ส่องสดสองแสบ, รายการชูรักชูรส และ สตาร์ออนไฟร์
ประวัติ
ภูมิใจเกิดที่จังหวัดเชียงใหม่ เขาไปเรียนต่างประเทศตั้งแต่อายุ 7 ขวบ เริ่มแรกที่ประเทศออสเตรีย ระยะเวลา 3 ปีทำให้เขาเรียนรู้และพูดภาษาเยอรมันได้ หลังจากย้ายไปเรียนที่ประเทศอังกฤษ สำเร็จการศึกษาจากมหาวิทยาลัยลีดส์ สาขาวิทยาศาสตร์สิ่งแวดล้อม (Environmental Science) เกียรตินิยมอันดับหนึ่ง พอกลับประเทศไทย ฝึกงานที่บริษัทวอลโว่ แต่ตกงาน จึงได้เข้าประกวดกับเอ็มทีวีไทยแลนด์ จนได้ทำงานเป็นวีเจ จนได้มาเป็นดีเจทางเวอร์จิ้นฮิตซ์ และเป็นพิธีกรหลายรายการ จนมีธุรกิจอาหารสุขภาพ นอกจากนั้นยังเป็นยูทูบเบอร์ ทำรายการเผยแพร่ทางช่อง DJ Poom ในยูทูบ โดยในปี 2562 ถูกดำเนินคดีจากพฤติกรรมที่มีเจตนาเข้ามาล่าสัตว์ในเขตอุทยานแห่งชาติหมู่เกาะชุมพร
ปุรันทาร สิงห์
ปุรันทาร สิงห์ (Purandar Singha) เป็นกษัตริย์องค์สุดท้ายของอาณาจักรอาหม ครองราชย์ครั้งแรก พ.ศ. 2361 - 2362 ครองราชย์ครั้งที่สองภายใต้การปกครองของสหราชอาณาจักร พ.ศ. 2377 - 2382 ภายหลังพระองค์ได้ถูกถอดออกจากตำแหน่งโดยมีผู้แทนจากเจ้าอาณานิคมขึ้นมาปกครองแทน
ประวัติ
เจ้าหลวงปุรันทาร สิงห์ (Purandar Singha) พระโอรสในพระชะนาถซึ่งเป็นพระราชนัดดา(หลานปู่)ของสุรามฟ้า เมื่อบุรฮา โกฮาอินได้อัญเชิญให้พระชะนาถที่พำนักอยู่ที่สิลมาริขึ้นเป็นคู่แข่งในราชบัลลังก์ของจันทรกานต์ ซึ่งพระชะนาถก็ยินยอมตกลงด้วย และได้เข้าร่วมกับบุรฮา โกฮาอิน ซึ่งยกกำลังทหารเคลื่อนขึ้นมายังจอรหาต จันทรกานต์ทรงหลบหนีไปรังปุระ ปล่อยให้เทกา พูคานอยู่รักษาจอรหาต บุรฮา โกฮาอินสามารถเข้ายึดจอรหาตได้และเทกา พูคานถูกสังหาร เหตุการณ์เหล่านี้เกิดขึ้นในเดือนกุมภาพันธ์ พ.ศ. 2461
พระชะนาถจึงได้ผลิตเหรียญกษาปณ์สลักพระนามของพระองค์ แต่เกิดระลึกกันว่าพระชะนาถไม่มีสิทธิครองราชบัลลังก์ ฉะนั้นปุรันทาร สิงห์ซึ่งเป็นโอรส จึงได้รับแต่งตั้งให้เป็นกษัตริย์แทน จันทรกานต์(สุทินฟ้า) ถูกจับ และถูกตัดพระกรรณข้างขวา เพื่อเป็นเครื่องหมายว่าพระองค์ไม่มีสิทธิในราชบัลลังก์ต่อไป
มิตรสหายของบาร์ พูคานที่ถูกฆ่าตาย ได้หลบหนีมายังพม่า และได้กราบทูลกษัตริย์พม่านั้นให้ทรงทราบเหตุการณ์ในอัสสัม กองทหารกองหนึ่งภายใต้การนำของนายพล อะลา มิงกิ (Ala Mingi) (หรือ เกียว มิงยี่ ตามที่นายโรบินสันเรียก) ถูกส่งออกจากเมืองหลวง และได้มาถึงอัสสัมในกุมภาพันธ์ พ.ศ.๒๓๖๒ ฝ่ายอาหมทำการต่อต้านที่ นาสิระ (Nazira) อย่างแข็งขัน แต่เมื่อการสู้รบเข้าที่คับขัน แม่ทัพอาหมก็เกิดเสียขวัญ กองทหารอาหมถูกโจมตี จนต้องถอยร่อนไปยังจอรหาตอย่างรีบเร่ง ปุรันทาร สิงห์เสด็จหนีไปโกหาติโดยทันที ปุรันทาร สิงห์ครองราชย์ครั้งแรกได้ ๑ ปี
เป็นเวลาเกินกว่าหนึ่งปีที่ปุรันทาร สิงห์ ได้รวบรวมผู้คนขึ้นที่ทุอารส์(Duars) ซึ่งอยู่ในเขตภูฏาน โดยได้รับการช่วยเหลือจาก นายโรเบิร์ต บรูซ(Mr.Robert Bruce) ซึ่งอาศัยที่โยคิโฆปะเป็นเวลานานแล้ว เขาได้รับอนุมัติจากทหารของบริษัท ให้ทำหน้าที่จัดซื้ออาวุธปืนและกระสุนจากกัลกัตตา ก่อนสิ้นเดือนพฤษภาคม พ.ศ.๒๓๖๔ นายบรูซได้นำกำลังทัพที่จัดตั้งใหม่นี้ ไปที่ทุอารส์ตะวันออก แต่ถูกทหารของจันทรกานต์ ตีแตกไป นายบรูซตกเป็นเชลย แต่ได้รับการปล่อยตัวเมื่อรับว่าจะช่วยราชการของฝ่ายชนะในกันยายน
ในขณะเดียวกันทหารพม่าบนฝั่งเหนือแม่น้ำพรหมบุตรถูกกองทหารของปุรันทาร สิงห์ รังควานติดๆกันหลายครั้ง ปุรันทาร สิงห์ได้ชุมนุมพลในเขตภูฏานหลังที่พ่ายแพ้เมื่อไม่นานมานี้ แม่ทัพพม่าส่งจดหมายส่งยืดยาวไปยังผู้สำเร็จราชการอังกฤษ ประท้วงการที่อังกฤษอำนวยการช่วยเหลือแก่กษัตริย์อาหม พร้อมขอร้องให้อังกฤษถอนตัวออกจากเรื่องนี้ แต่ก็ไม่ได้ผล นอกจากจะลงโทษคุมขังบุรฮา โกฮาอิน ฐานที่ทำให้เรื่องเกิดความล้าช้า
ต่อมาเมื่อพม่ารบแพ้อังกฤษในปี พ.ศ.๒๓๖๙ มีการลงนามในสนธิสัญญายันดะโบ ว่าพม่าจะยอมสละสิทธิในแคว้นอัสสัม กจร และเชนเตีย อังกฤษจึงมาปกครองอาณาจักรอาหมแทน โดยปล่อยให้อาณาจักรอาหมว่างกษัตริย์ เป็นเวลา ๗ ปี
หลังจากนั้นทางการอังกฤษก็แต่งตั้ง ปุรันทาร สิงห์ ขึ้นเป็นกษัตริย์อีกครั้งหนึ่งในปี พ.ศ.๒๓๗๗ แต่ไม่นานพระองค์ก็ถูกปลดออกจากตำแหน่ง โดยมีผู้แทนอังกฤษขึ้นปกครองแทน โดยปุรันทาร สิงห์ ครองราชย์ครั้งที่ ๒ ได้ ๕ ปี
สมการแฟรแนล
สมการแฟรแนล (équations de Fresnel) หรือ สัมประสิทธิ์แฟรแนล (coefficient de Fresnel) เป็นชุดของสมการในทางทัศนศาสตร์ซึ่งค้นพบและอธิบายโดยนักฟิสิกส์ชาวฝรั่งเศส ออกุสแต็ง-ฌ็อง แฟรแนล เพื่ออธิบายการสะท้อน และ การหักเห ของแสงเมื่อแผ่ผ่านตัวกลางสองชนิดที่มีค่าดรรชนีหักเหต่างกัน การสะท้อนที่อธิบายโดยสมการนี้อาจเรียกอีกอย่างว่า "การสะท้อนแบบแฟรแนล"
ภาพรวม
เมื่อแสงเดินทางจากตัวกลางที่มีดรรชนีหักเหเป็น n_1\,ไปยังตัวกลางอีกตัวที่มีดรรชนีหักเหเป็น n_2\,จะเกิดการสะท้อนและหักเหของแสงขึ้นพร้อมกันที่จุดรอยต่อของตัวกลางทั้งสอง สมการแฟรแนลสามารถอธิบายว่าองค์ประกอบต่าง ๆ ของคลื่นแสงจะถูกหักเหและสะท้อนอย่างไร และยังอธิบายถึงการเปลี่ยนแปลงเฟส เมื่อคลื่นสะท้อนกลับ
เงื่อนไขสำหรับสมการคือ: ผิวจุดเปลี่ยนเป็นระนาบเรียบ (ไม่ขรุขระ) และแสงที่ตกกระทบเป็นคลื่นระนาบ
โพลาไรเซชัน s และ p
ผลการคำนวณขึ้นอยู่กับสถานะโพลาไรเซชัน ของแสงที่ตกกระทบ โดยจะแบ่งออกเป็นสองกรณี คือ
อนึ่ง ตั้งฉากและขนานในที่นี้กล่าวถึงทิศทางขององค์ประกอบสนามไฟฟ้าเท่านั้น ส่วนองค์ประกอบสนามแม่เหล็กจะถูกกำหนดตามมาโดยกฎมือขวา
สมการความเข้มแสง
ในภาพด้านขวา เมื่อแสงตกกระทบ PO มาถึงจุด O บนส่วนรอยต่อระหว่างตัวกลางทั้งสอง แสงส่วนหนึ่งจะสะท้อนไปทาง OQ ในขณะที่อีกส่วนหักเหไปทาง OS ให้มุมระหว่างเส้นแนวฉากกับรังสีตกกระทบ, รังสีสะท้อน และรังสีหักเหเป็น \theta_i\,, \theta_r\, และ \theta_t\,ตามลำดับ
มุมของรังสีตกกระทบจะเท่ากับมุมของรังสีสะท้อนตามกฎการสะท้อน:
และความสัมพันธ์ระหว่างมุมตกกระทบกับมุมของรังสีหักเหเป็นไปตามกฎของสแน็ล คือ:
อัตราส่วนของความเข้มของแสงที่สะท้อนต่อแสงที่ตกกระทบบนพื้นผิวคือค่า ความสะท้อน R\, ส่วนอัตราส่วนของการแสงที่หักเหคือค่า ความส่งผ่าน T\, การคำนวณค่าความสะท้อนและความส่งผ่านต้องใช้ทฤษฎีการแผ่คลื่นแม่เหล็กไฟฟ้า ในวิชาพลศาสตร์ไฟฟ้า รายละเอียดอาจอ่านได้ที่ "หลักการทางทัศนศาสตร์: ทฤษฎีแม่เหล็กไฟฟ้าของการแผ่ของแสง การแทรกสอด และการเลี้ยวเบน" ของ มัคส์ บอร์น หรือ "กลศาสตร์ไฟฟ้าพลศาสตร์แบบคลาสสิก" ของแจ็กสัน
รูปแบบเฉพาะของการสะท้อนแสงและการส่งผ่านยังเกี่ยวข้องกับโพลาไรเซชันของแสงที่ตกกระทบ ถ้าเวกเตอร์องค์ประกอบสนามไฟฟ้าของแสงที่ตกกระทบตั้งฉากกับระนาบของภาพ (คือคลื่น s) ความสะท้อนจะเป็น
ในที่นี้มุมของรังสีหักเห \theta_t\, ถูกแทนด้วยมุมของรังสีตกกระทบ \theta_i\, โดยกฎของสแน็ล แล้วแปลงด้วยเอกลักษณ์ตรีโกณมิติ
ถ้าเวกเตอร์องค์ประกอบสนามไฟฟ้าของแสงที่ตกกระทบขนานกับระนาบของภาพ (คือคลื่น p) ความสะท้อนจะเป็น
ไม่ว่าในกรณีใด ค่าความส่งผ่านจะได้เป็น T = 1 - R\,
หากแสงที่ตกกระทบเป็นแสงไม่โพลาไรซ์ (ประกอบด้วย ส่วน s และ ส่วน p ในปริมาณที่เท่ากัน) ค่าความสะท้อนโดยรวมคือค่าเฉลี่ยเลขคณิตของทั้งสอง
คาร์โร อาร์มาโต พี 40
คาร์โร อาร์มาโต พี 40 (Carro Armato P 40) เป็นรถถังหนักของงอิตาลีในสงครามโลกครั้งที่สอง โดยมันติดปืนใหญ่ขนาด 75 มม. และปืนกล ขนาด 8 มม. รวมถึงปืนกลต่อต้านอากาศยาน
สมการแฟรแนล
สมการความเข้มแสง
อัตราส่วนของแอมพลิจูดของคลื่นแสงที่สะท้อนและหักเหต่อแอมพลิจูดของคลื่นแสงที่ตกกระทบ จะหาได้จากสมการที่คล้ายกัน แอมพลิจูดการสะท้อนและแอมพลิจูดการส่งผ่านมักจะเขียนด้วยตัวพิมพ์เล็ก r\, และ t\, โดยมีความสัมพันธ์กับค่าความสะท้อน R\, และความส่งผ่าน T\, คือ:
สำหรับแสงตกกระทบที่เป็นคลื่น p ค่า R_p\,จะเป็นศูนย์ที่มุมตกกระทบเป็นค่าจำเพาะค่าหนึ่ง ในกรณีนี้คลื่น p จะถูกส่งผ่านอย่างสมบูรณ์โดยไม่มีการสะท้อนออกมา มุมนี้เรียกว่า มุมบริวสเตอร์ สำหรับกรณีที่ตัวกลางเป็นแก้วในอากาศหรือในสุญญากาศมุมนี้จะมีค่าประมาณ 56° อย่างไรก็ตาม คำจำกัดความนี้ใช้ได้สำหรับตัวกลางที่มีดรรชนีหักเหเป็นจำนวนจริงเท่านั้น สำหรับวัสดุที่ดูดกลืนแสง เช่น โลหะ และ สารกึ่งตัวนำ ดรรชนีหักเหจะเป็นจำนวนเชิงซ้อน ดังนั้น R_p\, โดยทั่วไปไม่เป็นศูนย์
เมื่อแสงแผ่จากตัวกลางที่มีดรรชนีหักเหสูงไปยังตัวกลางที่มีดรรชนีหักเหต่ำกว่า (คือ ) จะมีค่ามีมุมตกกระทบวิกฤต ซึ่งแสงที่ตกกระทบมากกว่ามุมตกกระทบนี้จะถูกสะท้อนโดยพื้นผิวอย่างสมบูรณ์ทั้งคลื่น s และ p นั่นคือ ปรากฏการณ์นี้เรียกว่า การสะท้อนกลับทั้งหมด ค่ามุมวิกฤตนี้มีค่าประมาณ 41° สำหรับแก้วในอากาศ
เมื่อรังสีตกกระทบทำมุมเกือบตั้งฉาก ความสะท้อนและความส่งผ่านจะเป็น:
สำหรับแก้วธรรมดา ค่าความสะท้อนจะอยู่ที่ประมาณ 4% อย่างไรก็ตาม การสะท้อนของคลื่นแสงข้างหน้าต่างรวมถึงชั้นด้านหน้าและชั้นด้านหลัง ดังนั้นคลื่นแสงจำนวนเล็กน้อยจะสะท้อนไปมาระหว่างชั้นทั้งสองก่อให้เกิดการแทรกสอดขึ้น หากละเลยผลของการแทรกสอดนี้ ความสะท้อนรวมของทั้งสองชั้นคือ
หมายเหตุว่า คำอธิบายทั้งหมดในข้างต้นนี้ถือว่าค่าสภาพให้ซึมผ่านได้ทางแม่เหล็กของตัวกลาง \mu\, มีค่าเท่ากับสภาพให้ซึมผ่านได้ของสุญญากาศ \mu_0\, ซึ่งโดยทั่วไปแล้วจะเป็นจริงสำหรับวัสดุไดอิเล็กตริกส่วนใหญ่ แต่ไม่ใช่สำหรับสสารโดยทั่วไป ดังนั้น รูปแบบของสมการแฟรแนลที่ใช้จริงจึงซับซ้อนยิ่งกว่านี้
Є
ไม่ควรสับสนระหว่างตัวอักษร Є กับเครื่องหมายสกุลเงินยูโร € ซึ่งมีสองขีดตรงกลาง
กลรักเกมพยาบาท
กลรักเกมพยาบาท เป็นละครโทรทัศน์แนวดราม่า บทประพันธ์ของ อินตรา บทโทรทัศน์โดย สรรพชัย เกิดอุทัย, กาญจนาพร ปลอดภัย, กฤษณ์ มงคลเกษม กำกับการแสดงโดย ปัญญา ชุ่มฤทธิ์ ผลิตโดย บริษัท 559 ออนแอร์ จำกัด ออกอากาศทุกวันจันทร์–อังคาร เวลา 20.25 - 22.25 น. ทาง สถานีโทรทัศน์สีกองทัพบกช่อง 7 นำแสดงโดย ชาคริต แย้มนาม, สุวนันท์ คงยิ่ง และนักแสดงชั้นนำอีกมากมาย เริ่มตอนแรกวันที่ 2 ตุลาคม พ.ศ. 2549–13 พฤศจิกายน พ.ศ. 2549
แซมมวล เทย์เลอร์ คอเลริดจ์
แซมมวล เทย์เลอร์ คอเลริดจ์ (Samuel Taylor Coleridge; 21 ตุลาคม ค.ศ. 1772 - 25 กรกฎาคม ค.ศ. 1834) เป็นกวี นักวิจารณ์ และนักปรัชญาชาวอังกฤษ เป็นหนึ่งในผู้ริเริ่มการเคลื่อนไหวทางวัฒนธรรมของยุคโรแมนติกในประเทศอังกฤษ ร่วมกับสหายของเขาคือ วิลเลียม เวิร์ดสเวิร์ธ เขามีชื่อเสียงเป็นที่รู้จักในผลงานกวีนิพนธ์ชุด บทกวีของกะลาสีชรา (The Rime of the Ancient Mariner) และ Kubla Khan
แหล่งข้อมูลอื่น
17721834
ต่อมใต้สมอง
ต่อมใต้สมอง (Pituitary Gland) เป็นต่อมที่อยู่ติดกับส่วนล่างของสมองส่วนไฮโปทาลามัส แบ่งได้ 3 ส่วนคือ ต่อมใต้สมองส่วนหน้า ส่วนกลาง และส่วนหลัง
ต่อมใต้สมองมีขนาดประมาณเม็ดถั่วลันเตา มีน้ำหนักราว 0.5 กรัม
ฟุตบอลโลก 1938
ฟุตบอลโลก 1938 (1938 FIFA World Cup)เป็นการแข่งขันฟุตบอลโลกครั้งที่ 3 ที่ประเทศฝรั่งเศสที่จัดขึ้นระหว่างวันที่ 4 มิถุนายน ถึง 19 มิถุนายน ค.ศ. 1938 ฝรั่งเศสได้รับเลือกเป็นประเทศเจ้าภาพจากฟีฟ่าเมื่อเดือนสิงหาคม ค.ศ. 1934 โดยในการแข่งขันครั้งนี้ทีมอิตาลีเป็นผู้ชนะการแข่งขัน ชนะฮังการี 4-2 ในนัดตัดสิน
อันจุ อินามิ
อันจุ อินามิ (伊波 杏樹, いなみ あんじゅ, 7 กุมภาพันธ์ 1996 -) เป็นนักพากย์ และ นักแสดงละครเวที ชาวญี่ปุ่น เกิดที่จังหวัดไซตามะ อยู่สังกัดโซนีมิวสิกอาร์ติตส์ มีชื่อเล่นว่า อันจัง (あんちゃん)
ในปี 2015 ได้รับเลือกให้พากย์ในเลิฟไลฟ์! ซันไชน์!! ปฏิบัติการล่าฝันสคูลไอดอล เป็นตัวละครหลักทากามิ จิกะ และเริ่มทำกิจกรรมในฐานะสมาชิกวง Aqours
เอ็ม7 พรีสท
'''105 มม. ฮาววิตเซอร์ มอเตอร์​ แครีท เอ็ม7 เป็นยานพาหนะปืนใหญ่อัตตาจรของอเมริกาที่ถูกผลิตขึ้นในช่วงสงครามโลกครั้งที่สอง​ ได้รับการตั้งชื่อในประจำการอย่างเป็นทางการว่า 105 มม. ปืนอัตตาจร, พรีสท''' โดยกองทัพบริติซ เนื่องจากวงแหวนที่ตั้งของปืนกลจะดูเหมือนคล้ายแท่นเทศน์ของมุขนายก และตามมาด้วยจากรุ่นบิชอปและปืนอัตตาจร ดีลคอน ในยุคสมัยเดียวกัน
วัดสระศรี
วัดสระศรี เป็นวัดที่ตั้งอยู่ทางทิศตะวันตกเฉียงเหนือของวัดมหาธาตุ และเป็นโบราณสถานสำคัญตั้งอยู่บนเกาะกลางน้ำขนาดใหญ่ ชื่อว่า ตระพังตระกวน ในเขตอุทยานประวัติศาสตร์สุโขทัย
ประวัติ
วัดสระศรีไม่ปรากฏชื่อวัดสระศรีในหลักฐานด้านเอกสารและศิลาจารึก ได้รับการประกาศขึ้นทะเบียนโบราณสถานในราชกิจจานุเบกษา เล่มที่ 52 ตอนที่ 75 วันที่ 8 มีนาคม พ.ศ. 2498 ต่อมามีการขุดแต่งและบูรณะเมื่อ พ.ศ. 2496–2498 บูรณะต่อมาเมื่อ พ.ศ. 2508 และบูรณะต่อมาเมื่อ พ.ศ. 2525
โบราณสถาน
กลุ่มโบราณสถานประกอบด้วย เจดีย์ประธานทรงกลมแบบลังกาขนาดใหญ่ รูปทรงสมบูรณ์ถึงยอดมีฐานชั้นล่างรูปสี่เหลี่ยมจัตุรัส ยกพื้นสูงเป็นฐานทักษิณและมีระเบียงคดอยู่โดยรอบฐานซึ่งเชื่อว่าเคยมีแถวพระพุทธรูปประดิษฐานอยู่ ฐานกว้างยาวด้านละ 17.20 เมตร ก่อด้วยอิฐ
ฐานวิหาร อยู่ด้านหน้าหรือตะวันออกของเจดีย์ประธาน มีพระพุทธรูปปูนปั้นประดิษฐานที่ฐานชุกชี วิหารกว้าง 16 เมตร ยาว 31 เมตร เจดีย์ขนาดเล็กแบบศรีวิชัยผสมลังกา มีซุ้มพระพุทธรูปอยู่ทั้ง 4 ทิศ สภาพสมบูรณ์ ก่อด้วยอิฐ ฐานกว้างด้านละ 4 เมตร ตั้งอยู่ทางทิศใต้ของเจดีย์ประธาน มีฐานเจดีย์รายขนาดเล็ก 5 องค์
ฐานโบสถ์ ตั้งอยู่บนเกาะขนาดเล็กกลางน้ำ ด้านทิศตะวันออกของเกาะที่ตั้งกลุ่มโบราณสถานใหญ่ โดยมีสะพานไม้ข้ามต่อถึงกันได้ โบสถ์มีขนาดกว้างยาวด้านละ 10 เมตร มีเสมาหินปักโดยรอบ ที่อุโบสถตั้งอยู่กลางน้ำเพราะเป็นความเชื่อถือแบบพระพุทธศาสนาที่ใช้น้ำในความหมายของความบริสุทธิ์ของขอบเขตที่กันไว้เป็นเขตสำหรับให้พระสงฆ์ทำสังฆกรรม เรียกว่า นทีสีมา ซึ่งเป็นคตินิยมหนึ่งของลังกา ลักษณะอาคารน่าจะเป็นอาคารโถง และสระน้ำขนาดใหญ่หรือที่เรียกว่า ตระพังตระกวน เป็นสระน้ำขนาดพื้นที่ประมาณ 70 ไร่เศษ
ซูซูโกะ มิโมริ
ซูซูโกะ มิโมริ (28 มิถุนายน ค.ศ. 1986 -) เป็น นักพากย์ นักแสดง และ นักร้อง ชาวญี่ปุ่น เกิดที่โตเกียว สังกัดฮิบิกิ อยู่ค่ายเพลงโพนีแคนยอน เป็นสมาชิกของวงนักพากย์มิลกีโฮมส์ และ μ's มีชื่อเล่นว่า มิโมริง (みもりん)
จักรกฤษณ์ อำมรัตน์
วสวิศร์ ศตพิพัฒน์ (เกิด 25 ตุลาคม พ.ศ. 2512) ชื่อเล่น ต้น เป็นที่รู้จักในชื่อเดิมว่า จักรกฤษณ์ อำมรัตน์ เป็นนักแสดงชายชาวไทย มีชื่อเสียงจากการรับบทเป็นตำรวจในละครหลายเรื่อง อาทิ เขาวานให้หนูเป็นสายลับ (2534), ล่า (2537), เลือดเข้าตา (2538) และ โปลิศจับขโมย (2539)
ประวัติ
จักรกฤษณ์เป็นบุตรคนแรกจากทั้งหมดสามคนของวิเชียร อำมรัตน์ กับสำอางค์ อุ่นใจ มีน้องสาวสองคน สำเร็จการศึกษาจากวิทยาลัยครูสวนสุนันทา
ผลงานทางด้านภาพยนตร์ ได้แก่ บุญชู 6 โลกนี้สุดสวย น่ารักน่าอยู่ ถ้าหงุ่ย ในปี พ.ศ. 2534, คนแซ่ลี้ ในปี พ.ศ. 2536 คู่กับ บุษกร พรวรรณะศิริเวช ซึ่งได้รับรางวัลดารานำชายยอดเยี่ยมจากสมาพันธ์ภาพยนตร์แห่งชาติด้วย และในปี พ.ศ. 2549, 2550 และ 2551 รับบทพระเจ้านันทบุเรง จากภาพยนตร์ไตรภาคเรื่อง ตำนานสมเด็จพระนเรศวรมหาราช
จักรกฤษณ์สมรสกับสุตา อิสระ แอร์โฮสเตสของการบินไทย ในต้นปี พ.ศ. 2549 หลังคบหากันมา 2 ปี
เจ้าชายซาห์เล เซลาสซี
เจ้าชายซาห์เล เซลาสซีแห่งเอธิโอเปีย (His Imperial Highness Prince Sahle Selassie) ประสูติเมื่อวันที่ 27 กุมภาพันธ์ 2475 เป็นพระราชโอรสพระองค์เล็กใน สมเด็จพระจักรพรรดิเฮยิเล เซลาเซที่ 1 และ สมเด็จพระจักรพรรดินีเมเนน อัสเฟาแห่งเอธิโอเปีย เป็นสมเด็จพระอนุชาธิราชใน สมเด็จพระจักรพรรดิอัมฮา เซลาสซี แห่งเอธิโอเปีย และเป็นพระปิตุลา (อาชาย) ใน เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย
พระองค์ทรงเสกสมรสกับ เจ้าหญิงมาไฮเซนเต ฮาเบต มาเรียมแห่งเอธิโอเปีย พระชายารับพระราชทานพระนามและพระอิสริยยศที่ เจ้าหญิงมาไฮเซนเต ฮาเบต มาเรียมแห่งเอธิโอเปีย พระชายา มีพระโอรส 1 พระองค์คือ
พระองค์สิ้นพระชนม์ลงเมื่อวันที่ 24 เมษายน 2505 สิริพระชันษา 30 ปี ซึ่งก่อนหน้านี้ในปีเดียวกัน สมเด็จพระจักรพรรดินีเมเนน อัสเฟาแห่งเอธิโอเปีย พระราชชนนี ได้เสด็จสวรรคตลงเมื่อวันที่ 15 กุมภาพันธ์ 2505
The Mask Singer หน้ากากนักร้อง ซีซันที่ 2
The Mask Singer หน้ากากนักร้อง ซีซันที่ 2 เป็นรายการโทรทัศน์ประเภทเรียลลิตี้เกมโชว์และมิวสิกโชว์ และเป็นฤดูกาลที่ 2 ของรายการThe Mask Singer หน้ากากนักร้องของประเทศไทยภายหลังได้การตอบรับอย่างล้นหลามในฤดูกาลแรก ผลิตรายการโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) เริ่มออกอากาศครั้งแรกในวันที่ 6 เมษายน พ.ศ. 2560 และสิ้นสุดออกอากาศของซีซันนี้ในวันที่ 31 สิงหาคม พ.ศ. 2560 ทางสถานีโทรทัศน์ช่องเวิร์คพอยท์ (โทรทัศน์ระบบดิจิตอลหมายเลข 23) ดำเนินรายการโดย กันต์ กันตถาวร
คณะกรรมการ
คณะกรรมการในรายการซีซันที่ 2 จะมีหน้าที่วิเคราะห์เทคนิคการร้องเพลงของผู้เข้าแข่งขัน ทายตัวตนที่แท้จริงของบุคคลแต่ละคนที่ซ่อนอยู่ภายใต้หน้ากากที่ยังไม่มีใครทราบ จนกว่าจะถึงเวลาที่จะต้องเฉลยตัวตน และลงคะแนนเสียงให้กับนักร้องที่ซ่อนตัวตนอยู่ภายใต้หน้ากาก โดยคณะกรรมการจะมีทั้งหมด 7 คน (ต่อหนึ่งการออกอากาศ ในทุก ๆ ครั้ง) ประกอบไปด้วยกรรมการประจำรายการประมาณ 3 - 4 คน และกรรมการรับเชิญประมาณ 3 - 4 คน (ขึ้นอยู่กับการออกอากาศในแต่ละครั้ง) โดยจะมีการเปลี่ยนแปลงผู้ที่มารับหน้าที่เป็นกรรมการตลอดในแต่ละครั้งที่ออกอากาศ แต่จะคงอยู่ในจำนวน 9 คนนี้
รายนามและรายละเอียดของคณะกรรมการแต่ละคน มีดังนี้
ผู้เข้าแข่งขัน
รายนาม, ฉายาของหน้ากาก และรายละเอียดของผู้เข้าแข่งขันแต่ละคน มีดังนี้
Champ of the Champ, เปิดหน้ากากแชมป์ (ฉลองแชมป์)
รวมศิลปิน The Mask Singer Season 1-2 (Mini concert)
The Mask Secret Room By AIS
ตั้งแต่วันที่ 8 มิถุนายน พ.ศ. 2560 - 17 สิงหาคม พ.ศ. 2560 หลังจบรายการ The Mask Singer หน้ากากนักร้อง ซีซั่นที่ 2 ทางหน้าจอโทรทัศน์ไปแล้วนั้น พบกับบทสัมภาษณ์พิเศษที่จะเปิดความลับ ความรู้สึกหลังถอดหน้ากาก และล้วงลึกตัวตนภายใต้หน้ากาก ผ่านทางแอปพลิเคชัน AIS PLAY และรับชมได้ผ่านกล่องรับสัญญาณ AIS PLAYBOX ทุกคืนวันพฤหัสบดี ตั้งแต่เวลา 22.30 น. เป็นต้นไป โดยมีผู้ดำเนินรายการหลักก็คือคุณอาร์ม กรกันต์ สุทธิโกเศศ หรือ หน้ากากระฆัง จาก ซีซั่นที่ 1 (และลูกค้า AIS และ AIS Fibre รับชมฟรี ผ่านแอป AIS PLAY และผ่านกล่อง AIS PLAYBOX เท่านั้น)
เรตติ้ง
เรตติ้งที่มีอันดับสูงที่สุดในแต่ละฤดูกาลจะแสดงด้วย และเรตติ้งอันดับต่ำที่สุดในฤดูกาลแต่ละจะแสดงด้วย
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดระนอง พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
คะแนนรวมทั้งหมดในกลุ่มจังหวัดที่ 7
กลุ่มจังหวัดที่ 7 ประกอบไปด้วยจังหวัดกาญจนบุรี จังหวัดสุพรรณบุรี จังหวัดนครปฐม จังหวัดราชบุรี จังหวัดเพชรบุรี จังหวัดประจวบคีรีขันธ์ จังหวัดชุมพร จังหวัดระนอง จังหวัดชัยนาท จังหวัดสิงห์บุรี จังหวัดอ่างทอง จังหวัดพระนครศรีอยุธยา จังหวัดสระบุรี จังหวัดสมุทรสาคร และจังหวัดสมุทรสงคราม ทั้งหมด 15 จังหวัด
! colspan=2 | พรรค ! คะแนนเสียง ! ร้อยละ
ผู้สมัครที่ได้รับการเลือกตั้งในกลุ่มจังหวัดที่ 7
แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 7 แบ่งออกเป็นตามสัดส่วนคะแนนดังนี้
คะแนนรวมเฉพาะจังหวัดระนอง
ผลการเลือกตั้งสมาชิกสภาผู้แทนราษฎรแบบสัดส่วน จังหวัดระนอง
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยจังหวัดระนองทั้งจังหวัด
สะพานจอร์จ วอชิงตัน
สะพานจอร์จ วอชิงตัน (George Washington Bridge) หรือที่รู้จักกันในชื่ออย่างไม่เป็นทางการอีกหลายชื่อ เป็นสะพานแขวนทอดข้ามแม่น้ำฮัดสัน เชื่อมระหว่างเขตชุมชนย่อยวอชิงตันไฮต์กับโบโรฮ์แมนฮัตตันในนครนิวยอร์ก กับฟอร์ตลี เบอร์เกนเคาน์ตี รัฐนิวเจอร์ซีย์ ถนนระหว่างรัฐหมายเลข 95 และทางหลวงสหรัฐหมายเลข 1/9 ข้ามแม่น้ำที่สะพานแห่งนี้ ทางหลวงสหรัฐหมายเลข 46 ซึ่งทั้งหมดอยู่ในรัฐนิวเจอร์ซีย์ สิ้นสุดครึ่งทางข้ามสะพานที่พรมแดนรัฐ
สะพานนี้มีชั้นบนเป็นถนนสี่เลนทั้งสองฝั่ง และชั้นล่างมีถนนอีกสามเลนทั้งสองฝั่ง รวมแล้วจึงมีถนนสัญจร 14 เลน กำหนดความเร็วบนสะพานอยู่ที่ 70 กิโลเมตร/ชั่วโมง แม้ความแออัดจะทำให้การจราจรเป็นไปอย่างเชื่องช้า โดยเฉพาะอย่างยิ่งชั่วโมงเร่งด่วนในตอนเช้าและเย็น มีช่องทางทั้งสองฝากถนนของสะพานชั้นบนให้คนเดินเท้าและจักรยานสัญจรได้ จนถึง พ.ศ. 2550 สะพานจอร์จ วอชิงตันมีความจุยานพาหนะสูงกว่าสะพานแห่งใดในโลก โดยรองรับยานพาหนะได้อย่างน้อย 106 ล้านคันต่อปี ทำให้เป็นสะพานยานยนต์ที่มีการจราจรคับคั่งที่สุดของโลก ตามข้อมูลของการท่านิวยอร์กและนิวเจอร์ซีย์ มีหน่วยงานรัฐบาลทั้งสองรัฐที่เป็นเจ้าของและดำเนินการบางส่วนของสะพาน อุโมงค์และท่าอากาศยาน
ทีมชิงตัวประกัน
ทีมชิงตัวประกัน (Hostage Rescue Team; อักษรย่อ: HRT) เป็นหน่วยยุทธวิธีชั้นยอดของสำนักงานสอบสวนกลาง (เอฟบีไอ) ทีมชิงตัวประกันได้รับการก่อตั้งขึ้นเพื่อให้ความสามารถในการบังคับใช้กฎหมายของรัฐบาลกลางเต็มเวลา เพื่อตอบสนองต่อเหตุการณ์ก่อการร้ายที่สำคัญทั่วทั้งสหรัฐ ปัจจุบันนี้ ทีมชิงตัวประกันมีการบังคับใช้กฎหมายจำนวนหนึ่ง รวมถึงปฏิบัติหน้าที่ความมั่นคงของชาติในสภาพแวดล้อมและเงื่อนไขที่มีความเสี่ยงสูง ตลอดจนกรีธาพลข้ามน้ำข้ามทะเลร่วมกับหน่วยทหารกองบัญชาการร่วมปฏิบัติการพิเศษ (JSOC)
ทีมชิงตัวประกัน, หน่วยเจรจาต่อรองในสถานการณ์วิกฤติ (CNU), ทีมหน่วยสวาตสนาม และหน่วยเฮลิคอปเตอร์ทางยุทธวิธี (THU) ประกอบเป็นหมวดยุทธวิธีกองตอบโต้สถานการณ์วิกฤติ (CIRG) ของเอฟบีไอ ทีมชิงตัวประกันได้รับการก่อตั้งในปี ค.ศ. 1982 โดยแดนนี โคลสัน อดีตรองผู้ช่วยผู้อำนวยการของเอฟบีไอ และเสร็จสิ้นแบบฝึกฝนที่ได้รับรองขั้นสุดท้ายในเดือนตุลาคม ค.ศ. 1983
ประวัติ
ทีมชิงตัวประกันได้รับการสร้างขึ้นมาแต่เดิมตั้งแต่ช่วงปลายคริสต์ทศวรรษ 1970 และก่อตั้งขึ้นหลังจากผู้อำนวยการเอฟบีไอ วิลเลียม เอช. เว็บสเตอร์ ได้เห็นการสาธิตโดยกองกำลังเดลตาของกองทัพบกสหรัฐ เมื่อเว็บสเตอร์ตรวจสอบอุปกรณ์ที่ใช้โดยกองกำลังเดลตา และสังเกตเห็นว่าไม่มีกุญแจมือ เขาจึงถามเกี่ยวกับมัน ผู้ปฏิบัติการได้ตอบกลับอย่างน่ากลัว "เราใส่สองรอบบนหน้าผากของพวกเขา คนตายไม่จำเป็นต้องใส่กุญแจมือ" ทีมชิงตัวประกันเดิมเป็นสวาตและทีมต่อต้านการก่อการร้าย มีความสามารถในการจัดการสถานการณ์ตัวประกันเป็นพิเศษ, ปฏิบัติการต่อต้านการก่อการร้ายขนาดใหญ่, สถานการณ์ที่เกี่ยวข้องกับนิวเคลียร์หรือสารชีวภาพ หรือปฏิบัติการที่หน่วยงานบังคับใช้กฎหมายท้องถิ่นหรือสำนักงานเขตเอฟบีไอประจำภูมิภาคไม่ได้รับการฝึกหรือมีความพร้อมในการจัดการ การอนุมัติขั้นสุดท้ายสำหรับทีมชิงตัวประกันได้รับในต้นปี ค.ศ.1982 และการวางแผนอย่างเป็นทางการได้เริ่มในเดือนมีนาคมของปีดังกล่าว หลักสูตรการคัดเลือกทีมชิงตัวประกันเริ่มต้นจัดขึ้นในเดือนมิถุนายน ค.ศ. 1982 และประกอบด้วยผู้สมัคร 30 คนสามกลุ่ม ผู้สมัครส่วนใหญ่เป็นสมาชิกทีมสวาตที่มีประสบการณ์ ในกลุ่มนี้มีผู้สมัคร 50 คนที่ได้รับการคัดเลือกเพื่อดำเนินการฝึกขั้นสูงต่อไป
เมื่อเสร็จสิ้นการเลือกครั้งแรก ทีมชิงตัวประกันที่ตั้งขึ้นใหม่ได้เริ่มจัดหาอุปกรณ์ที่คิดว่าจำเป็นและอัปเกรดสิ่งอำนวยความสะดวกในการฝึกที่ควอนติโก หนึ่งในโครงการแรกคือการสร้าง "ชูตเฮาส์" ที่สร้างจากยางรถยนต์เก่าทั้งหมด เพื่อให้ทีมฝึกดำเนินกลยุทธ์ด้วยกระสุนจริง
การปิดท้ายได้รับการเพิ่มเข้าไปในสิ่งอำนวยความสะดวกก่อนวันขอบคุณพระเจ้าปี ค.ศ. 1982 และหลังจากหยุดพักช่วงวันหยุดสั้น ๆ ทีมงานก็เริ่มโปรแกรมการฝึกเบื้องต้น หลังจากได้รับการแนะแนวหน่วยสวาตทางยุทธวิธีแล้ว แต่ละคนจะได้รับความเชี่ยวชาญในการวิจัย เช่น วัตถุระเบิดและยุทธวิธีการพังประตู โดยผู้ปฏิบัติการแต่ละนายยังทำหน้าที่เป็นผู้ประสานงานกับหนึ่งในทีมต่อต้านการก่อการร้ายที่มีอยู่จากทั่วโลก
ในฐานะส่วนหนึ่งของหน้าที่ประสานงาน ชายเหล่านี้ได้เข้าร่วมการฝึกซ้อมที่จัดขึ้นโดยหน่วยต่อต้านการก่อการร้ายที่ได้รับมอบหมายและแบ่งปันประสบการณ์ของพวกเขากับทีม ทีมดังกล่าวใช้เวลาส่วนใหญ่ในเดือนมกราคมปี ค.ศ. 1983 ในการฝึกทักษะการยิงปืนและยุทธวิธีที่ควอนติโก จากนั้นเดินทางไปที่ค่ายแบรกก์ รัฐนอร์ทแคโรไลนา ในเดือนกุมภาพันธ์ เพื่อรับการฝึกและชี้แนะร่วมกับเดลตาฟอร์ซของกองทัพบกสหรัฐ แล้วทีมดังกล่าวกลับไปที่ควอนติโกเพื่อรับการฝึกเพิ่มเติม จึงค่อยเริ่มปฏิบัติการในเดือนสิงหาคม ค.ศ. 1983
แบบฝึกหัดการรับรองขั้นสุดท้ายของทีม ชื่อรหัสโอเปอเรชันอีควัสเรด ได้จัดขึ้นในเดือนตุลาคม ค.ศ. 1983 ที่ฐานทัพอากาศเคิร์ตแลนด์ รัฐนิวเม็กซิโก ในระหว่างการฝึก ทีมชิงตัวประกัน, ทีมสวาตในพื้นที่ และทีมค้นหาเหตุฉุกเฉินทางนิวเคลียร์ (NEST) ของกระทรวงพลังงานสหรัฐ ได้รับมอบหมายให้โจมตีฐานที่มั่นของผู้ก่อการร้าย ยังเชื่อกันว่ากลุ่ม "ผู้ก่อการร้าย" ได้ครอบครองวัตถุระเบิดนิวเคลียร์เลียนแบบ ซึ่งอยู่ในสถานที่แยกต่างหาก และต้องได้รับการกู้คืนหรือหรือทำให้หมดสภาพ หลังจากที่อากาศยานของทีมค้นหาเหตุฉุกเฉินทางนิวเคลียร์ได้ยืนยันตำแหน่งของวัตถุดังกล่าว เจ้าหน้าที่ทีมชิงตัวประกันได้แทรกซึมเข้าไปในเซฟเฮาส์ของผู้ก่อการร้าย, ทำให้ปลอดภัยจากวัตถุ และจัดการ "สังหาร" ผู้ก่อการร้ายที่เกี่ยวข้องในเวลาประมาณ 30 วินาที ผู้นำระดับสูงของเอฟบีไอมองว่าการฝึกซ้อมนี้ประสบความสำเร็จอย่างสมบูรณ์และได้ให้การอนุมัติขั้นสุดท้ายเพื่อให้ทีมสามารถปฏิบัติงานได้อย่างเต็มที่
เมื่อเสร็จสิ้นการฝึกปฏิบัติการรับรอง ทีมชิงตัวประกันก็เริ่มขยายขีดความสามารถโดยส่งทีมผู้ปฏิบัติการกลุ่มเล็ก ๆ ออกไปสำหรับหลักสูตรการฝึกเฉพาะทางเพิ่มเติม ผู้ปฏิบัติการประมาณหนึ่งโหลได้เยี่ยมชมฐานทัพเรือสะเทินน้ำสะเทินบกโคโรนาโด เพื่อรับการฝึกนักดำน้ำยุทธวิธี, ปฏิบัติการทางทะเล และยุทธวิธี (เช่น การจัดชุดตรวจค้นและจับกุมเรือต้องสงสัย—VBSS) จากเนวีซีลสหรัฐ ส่วนสมาชิกในทีมคนอื่น ๆ ดำเนินการปฏิบัติการเฮลิคอปเตอร์ และฝึกการแทรกทางอากาศกับกองกำลังเฉพาะกิจ 160 ของกองทัพบกสหรัฐ รวมทั้งผู้ปฏิบัติการทุกนายยังได้รับการฝึกอบรมทางการแพทย์ 80 ชั่วโมงเช่นกัน ทีมชิงตัวประกันดังกล่าวได้เดินทางไปยังแคมป์เพียรี ใกล้เมืองวิลเลียมสเบิร์ก รัฐเวอร์จิเนีย เพื่อเข้าร่วมหลักสูตรฝึกอบรมการต่อต้านการก่อการร้าย เพื่อพัฒนาทักษะในการทำลายสิ่งกีดขวาง, การกีดขวางบนถนน และการขับรถเชิงป้องกัน
เมื่อเวลาผ่านไป ผู้ปฏิบัติการทีมชิงตัวประกันได้ศึกษาร่วมกับกองทัพสหรัฐ พร้อมด้วยทีมยุทธวิธีในประเทศ, รัฐบาลกลาง และต่างประเทศ ตลอดจนเข้าร่วมหลักสูตรส่วนบุคคลเพื่อเรียนรู้เพิ่มเติมเกี่ยวกับยุทธวิธีการยุทธ์เคลื่อนที่ทางอากาศ, การโรยตัว, การต่อสู้ระยะประชิด, สารเคมี, จิตวิทยาการก่อการร้าย, วิธีการเฝ้าระวัง, การซุ่มยิง/ต่อต้านการซุ่มยิง, การสื่อสาร และอื่น ๆ ยุทธวิธีที่เรียนรู้ระหว่างการฝึกได้แบ่งให้แก่ทีมนี้ ในที่สุด สำหรับการฝึกการสู้รบอันเกิดขึ้นในระยะประชิด ทีมชิงตัวประกันได้ตัดสินใจที่จะทำให้สิ่งต่าง ๆ สมจริงมากขึ้นตามคำแนะนำจากริชาร์ด มาร์ซินโก ซึ่งเป็นผู้บังคับบัญชาซีลทีมซิกซ์ (ภายหลังเป็นที่รู้จักในชื่อกองพัฒนาสงครามพิเศษทางเรือสหรัฐ หรือเดฟกรู) และทีมชิงตัวประกันได้แนะนำถุงเลือดกับกระสุนขี้ผึ้ง โดยกระสุนขี้ผึ้งดังกล่าวใช้สำหรับการฝึกแบบทีมปะทะทีม
ทีมชิงตัวประกันกลายเป็นส่วนหนึ่งของกองตอบโต้สถานการณ์วิกฤติ (CIRG) เมื่อมีการก่อตั้งใน ค.ศ. 1994 เนื่องจากความจำเป็นในการรวมทรัพยากรที่จำเป็นต่อการตอบสนองต่อเหตุการณ์วิกฤตไว้ในกลุ่มเดียว นับตั้งแต่ได้รับการเพิ่มเข้าในกองตอบโต้สถานการณ์วิกฤต ทีมชิงตัวประกันก็ได้นำมาใช้เพื่อดำเนินการบังคับใช้กฎหมายและปฏิบัติการต่อต้านการก่อการร้ายทั่วโลก โดยมักจะประจำการร่วมกับกองกำลังปฏิบัติการพิเศษทางทหารและหน่วยข่าวกรอง
ความสามารถ
อุปกรณ์และยุทธวิธีของทีมชิงตัวประกันนั้นล้ำหน้าที่สุดใน 56 ทีมสวาตของเอฟบีไอ และทีมสวาตที่ยกระดับ 14 ทีม ตลอดจนความสามารถของทีมชิงตัวประกันมีความโดดเด่นเนื่องจากผู้ปฏิบัติการทีมชิงตัวประกัน (ทีมจู่โจมและซุ่มยิง) เข้าประจำการเต็มเวลาและฝึกทุกวัน
ทัศนคติขัดขวาง
ทัศนคติขัดขวาง (conflict attitude หรือ conflict paradigm ) คือการมีแนวคิดทัศนคติ หรือ กรอบแนวคิดที่ ขัดขวางกันและกัน ไม่คิดไปในทิศทางดียวกัน มีความคิด อยู่ตรงข้ามกันโดยปราศจากเหตุผลอันสมควร
การ์นิเย่
การ์นิเย่ (Garnier) อยู่ในเครือของบริษัท ลอรีอัล อินเตอร์เนชันแนล ประเทศฝรั่งเศส สำหรับในประเทศไทย บริษัท ลอรีอัล (ประเทศไทย) จำกัด ได้นำเข้าและเป็นตัวแทนจำหน่ายภายใต้แบรนด์ การ์นิเย่ เปิดตัวเป็นครั้งแรกเมื่อปี 2542 ในตลาดสินค้าอุปโภคบริโภคมีส่วนแบ่งทางการตลาดอยู่ที่ 7.7% (ข้อมูลเมื่อวันที่ 28 กรกฎาคม 2550)
เกรตแอสบี
เกรตแอสบี (Great Asby) เป็นหมู่บ้านในคัมเบรีย ประเทศอังกฤษ ในอดีตเป็นส่วนหนึ่งของเวสต์มอร์ลันด์ ตั้งอยู่ห่างจากเพนริทไปทางตะวันออกเฉียงใต้ประมาณ 15 mi และห่างจากแอปเปิลบี-อิน-เวสต์มอร์ลันด์ทางใต้ประมาณ 5 mi ชื่อหมู่บ้านอาจมาจากคำในภาษานอร์สเก่าว่า askr ซึ่งหมายถึง "ต้นแอช" กับ by ซึ่งหมายถึง "ไร่"
พาราลิมปิกฤดูร้อน 1964
พาราลิมปิกฤดูร้อน 1964 (Paralympic 1964) หรือการแข่งขันกีฬาพาราลิมปิกฤดูร้อนครั้งที่ 2 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่โตเกียว ประเทศญี่ปุ่น ระหว่างวันที่ 3 พฤศจิกายน ถึง 12 พฤศจิกายน พ.ศ. 2507
สรุปเหรียญการแข่งขัน
ตารางสรุปเหรียญการแข่งขัน 10 อันดับแรก
เส้นเมริเดียนที่ 115 องศาตะวันออก
เส้นเมริเดียนที่ 115 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย ออสตราเลเซีย มหาสมุทรใต้ และแอนตาร์กติกา เข้าสู่ขั้วโลกใต้
ระหว่างออสเตรเลียและเส้นขนานที่ 60 องศาใต้ เส้นเมริเดียนนี้ถูกใช้เป็นเขตแดนด้านตะวันตกของเขตเสรีอาวุธนิวเคลียร์แปซิฟิกใต้
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 115 องศาตะวันออกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลลัปเตฟ ! scope="row" | 🇷🇺 ! scope="row" | 🇲🇳 ! scope="row" | ! scope="row" style="background:#b0e0e6;" | ทะเลจีนใต้ ! scope="row" | 🇧🇳 ! scope="row" | 🇲🇾 ! scope="row" | 🇮🇩 ! scope="row" style="background:#b0e0e6;" | ทะเลชวา ! scope="row" style="background:#b0e0e6;" | ทะเลบาหลี ! scope="row" | 🇮🇩 ! scope="row" style="background:#b0e0e6;" | มหาสมุทรใต้ ! scope="row" | 🇦🇺 ! scope="row" style="background:#b0e0e6;" | มหาสมุทรใต้ ! scope="row" | 🇦🇺 ! scope="row" style="background:#b0e0e6;" | มหาสมุทรใต้ ! scope="row" | 🇦🇺 ! scope="row" style="background:#b0e0e6;" | มหาสมุทรใต้ ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
มิโดริ (เมือง)
มิโดริ เป็นนครในจังหวัดกุมมะ ประเทศญี่ปุ่น ได้รับการจัดตั้งขึ้นเป็นนครเมื่อวันที่ 27 มีนาคม 2006 โดยเป็นการรวมเมืองโอมามะ เมืองคาซากาเกะ และหมู่บ้านอาซูมะเข้าไว้ด้วยกัน นครมิโดริมีพื้นที่รวม 208.23 ตารางกิโลเมตร มีประชากร 53,322 คน มีความหนาแน่นของประชากร 256 คนต่อตารางกิโลเมตร
ชื่อที่ว่า Midori-shi มีความหมายตามตัวอักษรว่า "เมืองสีเขียว"
วิทยาลัยการชลประทาน
วิทยาลัยการชลประทาน เป็นหน่วยงานในสังกัดกรมชลประทาน กระทรวงเกษตรและสหกรณ์ โดยมีการผลิตบัณฑิตด้านวิศวกรรมโยธา-ชลประทาน สมทบกับมหาวิทยาลัยเกษตรศาสตร์
ปิยะบุตร ชลวิจารณ์
ปิยะบุตร ชลวิจารณ์ อดีตรัฐมนตรีช่วยว่าการกระทรวงอุตสาหกรรม ในรัฐบาลของพลเอกสุรยุทธ์ จุลานนท์ และนายกสมาคมอัสสัมชัญ (สมาคมศิษย์เก่า) คนปัจจุบัน อดีตประธานกรรมการสำนักงานคณะกรรมการการศึกษาขั้นพื้นฐาน ในรัฐบาล พลเอก ประยุทธ์ จันทร์โอชา ประธานอำนวยการและรองประธานกรรมการสถาบันคีนันแห่งเอเซีย
ประวัติ
ด้านการศึกษา ดร.ปิยะบุตร ชลวิจารณ์ จบการศึกษาชั้นประถมศึกษาจากโรงเรียนอัสสัมชัญ กรุงเทพ ชั้นมัธยมศึกษาจากโรงเรียนเซนต์จอห์นวิทยาลัย ประเทศอังกฤษ จากนั้นได้สำเร็จการศึกษาระดับปริญญาตรี ด้านเศรษฐศาสตร์ จากมหาวิทยาลัยวิสคอนซิน แมดิสัน ประเทศสหรัฐอเมริกา ในปี พ.ศ. 2515 และระดับปริญญาโท สาขาการเงินและการคลัง จากมหาวิทยาลัยโคลัมเบีย สหรัฐอเมริกา ในปี พ.ศ. 2517
ดร.ปิยะบุตร ชลวิจารณ์ เข้ารับการอบรมหลักสูตรป้องกันราชอาณาจักร ภาครัฐร่วมเอกชน (ปรอ.รุ่น 2) จากวิทยาลัยป้องกันราชอาณาจักร (วปอ.)
การทำงาน
ดร.ปิยะบุตร ชลวิจารณ์ เริ่มทำงานเป็นอาจารย์ประจำโรงเรียนนายร้อยพระจุลจอมเกล้า ในปี พ.ศ. 2517 ต่อมาได้เข้าทำงานที่ธนาคารสหธนาคาร(ต่อมาเปลี่ยนชื่อเป็นธนาคารไทยธนาคาร และปัจจุบันใช้ชื่อว่า ธนาคารซีไอเอ็มบี ไทย)จนได้รับตำแหน่งกรรมการผู้จัดการใหญ่ ในระหว่างปี พ.ศ. 2528 - พ.ศ. 2540 นอกจากนั้นยังเป็นกรรมการบริษัทอีกหลายแห่ง อาทิ บริษัท เครือข่ายธนไทย จำกัด บริษัท เงินทุนหลักทรัพย์สหธนกิจไทย จำกัด บริษัท วชิระธนสินประกันภัย จำกัด เป็นต้น
ต่อมาในปี พ.ศ. 2545 ได้รับหน้าที่เป็นประธานกรรมการบริษัท ธนสถาปนา จำกัด และบริษัท หลักทรัพย์จัดการเงินร่วมลงทุน บีวีพี จำกัด
งานการเมือง
ดร.ปิยะบุตร ชลวิจารณ์ เคยเป็นสมาชิกวุฒิสภา ในปี พ.ศ. 2532 - พ.ศ. 2533 และ พ.ศ. 2539 - พ.ศ. 2543 ต่อมาในปี พ.ศ. 2546 ปิยะบุตร ชลวิจารณ์ ได้รับตำแหน่งผู้ช่วยรัฐมนตรีประจำกระทรวงพาณิชย์ และผู้ช่วยรัฐมนตรีประจำกระทรวงศึกษาธิการ (พ.ศ. 2546 - พ.ศ. 2549) ในรัฐบาลของ พ.ต.ท.ทักษิณ ชินวัตร
ต่อมาในปี พ.ศ. 2549 ได้รับตำแหน่งรัฐมนตรีช่วยว่าการกระทรวงอุตสาหกรรม ในรัฐบาลของพลเอกสุรยุทธ์ จุลานนท์
ฮิซาโอะ ทานิ
ฮิซาโอะ ทานิ(谷 寿夫 Tani Hisao, 22 ธันวาคม ค.ศ. 1882 – 26 เมษายน ค.ศ. 1947) เป็นนายทหารระดับพลโทในกองทัพบกจักรวรรดิญี่ปุ่นในสงครามจีน-ญี่ปุ่นครั้งที่สอง และมีส่วนเกี่ยวข้องในการสังหารหมู่นานกิง หลังสงครามโลกครั้งที่สอง เขาได้ถูกส่งตัวไปยังจีนในฐานะผู้ร้ายข้ามแดนเพื่อนำตัวขึ้นศาลด้วยข้อหาอาชญากรรมสงครามที่ก่อขึ้นในนานกิง ศาลได้ตัดสินว่าเขามีความผิดและลงโทษประหารชีวิตด้วยการยิงเป้าแบบชุดทีม เมื่อวันที่ 26 เมษายน ค.ศ. 1948
อ้างอิง
18821947
ท่าอากาศยานลากวาร์เดีย
ในบรรดาท่าอากาศยานที่อยู่ในเขตนครนิวยอร์กและปริมณฑล ลากวาเดียเป็นท่าอากาศยานที่เล็กที่สุด เป็นรองจากท่าอากาศยานนานาชาติจอห์น เอฟ. เคนเนดี และท่าอากาศยานนานาชาตินูอาร์ก ลิเบอร์ตี แต่ลากวาเดียจะอยู่ใกล้กับเกาะแมนแฮตตันมากกว่าจึงได้รับความนิยมอยู่ไม่น้อย ท่าอากาศยานแห่งนี้เป็นท่าอากาศยานรองของเดลต้า แอร์ไลน์, อเมริกันแอร์ไลน์ และยูเอสแอร์เวย์
ลากวาเดียรองรับเที่ยวบินภายในประเทศ และจากแคนาดา รวมถึงเที่ยวบินจากบาฮามาส, เบอร์มิวดา และอารูบา
อาคารผู้โดยสารกลาง
อาคารผู้โดยสารกลางให้บริการเที่ยวภายในประเทศส่วนใหญ่ของลากวาเดีย
อาคารผู้โดยสารเดลต้า
เริ่มให้บริการเมื่อวันที่ 18 มิถุนายน พ.ศ. 2526 สามารถรองรับเครื่องบินโบอิง 767 และโบอิง 757
อาคารผู้โดยสารมารีนแอร์
อาคารหลังนี้เป็นอาคารผู้โดยสารที่มีอยู่เดิม และเคยใช้บริการโดยแพนแอม
โรลส์-รอยซ์ แฟนทอม
โรลส์-รอยซ์ แฟนท่อม I (ค.ศ. 1925 - 1931)
แฟนท่อม I หรือรุ่นที่ 1 มีขายในสหราชอาณาจักร (ผลิตที่โรงงานในเมือง Derby) และ สหรัฐอเมริกา (ผลิตที่โรงงานในเมืองสปริงฟีลด์ รัฐแมสซาชูเซตส์) มียอดผลิตรวม 3,512 คัน
แฟนท่อม I มีตัวถังแบบซีดาน 4 ประตู ใช้เครื่องยนต์ 7668 ซีซี 6 สูบ ใช้ระบบเกียร์2แบบให้เลือก คือ ธรรมดา 3 กับ 4 สปีด (สมัยนั้นไม่มีเกียร์อัตโนมัติ)
โรลส์-รอยซ์ แฟนท่อม II (ค.ศ. 1929 - 1936)
แฟนท่อม II หรือรุ่นที่ 2 ใช้เครื่องยนต์เดียวกับรุ่นแรก แต่ยกเลิกเกียร์ธรรมดา 3 สปีด คงเหลือไว้แต่เกียร์ธรรมดา 4 สปีด รุ่นนี้มียอดผลิตรวม 1680 คัน
แฟนท่อม II ถูกนำไปประกอบภาพยนตร์เรื่อง ขุมทรัพย์สุดขอบฟ้า 3 ตอนศึกอภินิหารครูเสด (Indiana Jones and the Last Crusade)
โรลส์-รอยซ์ แฟนท่อม III (ค.ศ. 1936 - 1939)
แฟนท่อม III หรือรุ่นที่ 3 ใช้เครื่องยนต์ 7338 ซีซี 12 สูบ ใช้เกียร์ธรรมดา 4 สปีด มียอดการผลิตรวม 727 คัน
ใน ค.ศ. 1939 ได้เกิดสงครามโลกครั้งที่สอง ขึ้น บริษัทโรลส์-รอยซ์ ซึ่งเป็นรถระดับมหาเจ้าสัว ได้รับผลกระทบจากพิษวิกฤติเศรษฐกิจที่เป็นผลมาจากสงครามโลกจนต้องหยุดการผลิตรถทุกชนิดไปชั่วคราว
จนกระทั่ง ค.ศ. 1946 หลังสงครามสิ้นสุดลง 1 ปี โรลส์-รอยซ์ ได้เริ่มการผลิตใหม่อีกครั้ง โดยรถรุ่นแรกที่ผลิตหลังสงคราม คือ โรลส์-รอยซ์ ซิลเวอร์ เวรธ (Rolls-Royce Silver Wraith) ซึ่งเป็นรถเกรดพรีเมียมของโรลส์-รอยซ์ แทนแฟนท่อมอยู่พักหนึ่ง จนกระทั่ง ค.ศ. 1950 แฟนท่อมรุ่นที่ 4 ก็เริ่มผลิตขึ้น
โรลส์-รอยซ์ แฟนท่อม IV (ค.ศ. 1950 - 1956)
แฟนท่อม IV หรือรุ่นที่ 4 มียอดการผลิตตลอด 6 ปี เพียง 18 คัน (ปัจจุบัน ใช้การไม่ได้ 2 คัน เหลือ 16 คัน) โดยเจ้าของส่วนใหญ่เป็นนายทหารชั้นผู้ใหญ่ เชื้อพระวงศ์ เจ้าชาย เจ้าหญิง หรือประมุขของรัฐ เช่น พระเจ้าชาห์ โมฮัมหมัด เรซา ปาห์ลาวี ประมุขแห่งอิหร่าน, สมเด็จพระราชินีนาถเอลิซาเบธที่ 2 แห่งสหราชอาณาจักร, เจ้าฟ้าหญิงมาร์กาเร็ต เคานท์เตสแห่งสโนว์ดอน, จอมพลฟรันซิสโก ฟรังโกแห่งสเปน ฯลฯ รวมทั้งมีการนำรถไปใช้เป็นรถของทางการ (official state car) ด้วย
ค.ศ. 1949 โรลส์-รอยซ์ ได้รับบัญชาจากสมเด็จพระราชินีนาถเอลิซาเบธที่ 2 แห่งสหราชอาณาจักร และ เจ้าฟ้าชายฟิลิป ดยุคแห่งเอดินบะระ ให้ผลิตรถรุ่นใหม่ที่ขนาดใหญ่กว่ารุ่น ซิลเวอร์ เวรธ ที่ขายอยู่ในขณะนั้น บริษัทโรลส์-รอยซ์ จึงผลิตแฟนท่อมรุ่นที่ 4 ออกมา โดยออกแบบอย่างละเอียดประณีตที่สุดและดีที่สุดเท่าที่จะเป็นไปได้ แต่ด้วยปัญหาพิษเศรษฐกิจ พวกเขาไม่คิดว่า แฟนท่อม IV นี้ จะขายออกมากนัก
ค.ศ. 1950 ในการเปิดตัวรถ มีการกล่าวว่า แฟนท่อม IV "ออกแบบมาเป็นกรณีพิเศษตามบัญชาสมเด็จพระราชินีนาถเอลิซาเบธและท่านดยุคแห่งเอดินบะระ" ("designed to the special order of Their Royal Highnesses, the Princess Elizabeth and the Duke of Edinburgh")
โรลส์-รอยซ์ แฟนท่อม V (ค.ศ. 1956 - 1968)
แฟนท่อม V หรือรุ่นที่ 5 มียอดการผลิต 516 คัน ใช้เครื่องยนต์ 8 สูบ 6230 ซีซี รุ่นที่ 5 นี้ เข้าถึงกลุ่มประชาชนทั่วไปมากขึ้น กลุ่มเจ้าของเริ่มเป็นกลุ่มมหาเศรษฐีที่เป็นสามัญชนมากขึ้น เช่น จอห์น เลนนอน แต่เจ้าของส่วนหนึ่งก็ยังเป็นราชวงศ์ เช่น สมเด็จพระราชาโอลาฟที่ 5 แห่งนอร์เวย์, เอลิซาเบธ โบวส์-ลีออน
โรลส์-รอยซ์ แฟนท่อม VI (ค.ศ. 1968 - 1991)
แฟนท่อม VI หรือรุ่นที่ 6 มียอดการผลิต 374 คัน ใช้เครื่องยนต์ 8 สูบ 6230 ซีซี แต่ในค.ศ. 1982 ได้เปลี่ยนเป็น 6750 ซีซี เกียร์อัตโนมัติ 4 สปีด แต่ในค.ศ. 1979 มีการผลิตเกียร์อัตโนมัติ 3 สปีด ขายคู่กับ 4 สปีด มีการออกแบบอย่างหรูหรากว่าเดิม ยกระดับมาตรฐานความหรูหราขึ้นจากรุ่นในอดีต
ในประเทศไทย แฟนท่อม VI ได้ถูกใช้เป็นรถยนต์พระที่นั่ง ดังนี้
ค.ศ. 1980 กิจการโรลส์-รอยซ์ จากที่เคยเป็นธุรกิจอิสระ(Rolls-Royce Limited) ได้กลายเป็นธุรกิจของ Vickers (และเปลี่ยนชื่อใหม่ เป็น Rolls-Royce Motors)
โรลส์-รอยซ์ แฟนท่อม VII (ค.ศ. 2003 - 2016)
แฟนท่อม หรือรุ่นที่ 7 (ไม่มีตัวเลขโรมันตามหลัง) ใช้เครื่องยนต์ 6750 ซีซี เกียร์อัตโนมัติ 6 สปีด มียอดขายนับถึง ค.ศ. 2016 ได้ 10,327 คัน
ในระหว่างค.ศ. 1991 - 2003 ไม่มีการผลิตรถในชื่อแฟนท่อม ในระหว่างช่วงดังกล่าว Rolls-Royce Motors ได้เปลี่ยนเป็นธุรกิจของโฟล์กสวาเก้น ใน ค.ศ. 1998 และต่อมาใน ค.ศ. 2003 ก็กลายเป็นของ บีเอ็มดับเบิลยู และเปลี่ยนชื่อเป็น Rolls-Royce Motor Cars และเริ่มผลิตแฟนท่อมรุ่นที่ 7
ในประเทศไทย แฟนท่อม รุ่นที่ 7 มีการเปิดตัวรุ่นปรับโฉม คือรุ่น Series II เป็นรถยนต์คันแรกที่เปิดตัวในประเทศไทย เมื่อวันที่ 21 พฤศจิกายน พ.ศ. 2555 รุ่นปี 2013 และ เปิดตลาดวางจำหน่าย 2 รุ่นคือ
ในประเทศไทย แฟนท่อม ถูกใช้เป็นรถยนต์พระที่นั่ง ดังนี้
โรลส์-รอยซ์ แฟนท่อม VIII (ค.ศ. 2018 - ปัจจุบัน)
ในสหรัฐอเมริกา แฟนท่อมรุ่นนี้ขายในราคา 450,000 ดอลลาร์สหรัฐ หรือประมาณ 13 ล้านบาท ส่วนในประเทศไทย เมื่อรวมราคาภาษีต่างๆ แล้ว ไม่ต่ำกว่า 50-60 ล้านบาท
ในประเทศไทย แฟนท่อม มีการเปิดตัวเมื่อวันที่ 12 มีนาคม พ.ศ. 2561 และ เปิดตลาดวางจำหน่าย 2 รุ่นคือ
ดูเพิ่ม
[http://www.whitemedia.org/wma/content/view/4631/6/ นักเลงรถหรูกรี๊ด Geele Ge โรลสรอยซ์เมืองจีนมาแว้ว... - ข่าวจากสมาคมผู้บริโภคสื่อสีขาว]
บางกอกริเวอร์พาร์ค
บางกอกริเวอร์พาร์ค (Bangkok River Park) เป็นคอนโดมีเนียมหรูสูง 158 เมตร จำนวน 35 ชั้น 97 ห้อง ตั้งอยู่ 432 ซอยสะพานยาว ถนนทรงวาด แขวงจักรวรรดิ์ เขตสัมพันธวงศ์ กรุงเทพมหานคร ติดกับแม่น้ำเจ้าพระยา ตั้งอยู่เยื้องสะพานพระปกเกล้าเล็กน้อย อาคารได้รับการออกแบบและลงทุนโดย รศ.รังสรรค์ ต่อสุวรรณ สร้างแล้วเสร็จเมื่อปี พ.ศ. 2537
อาคารมีจุดเด่นที่สำคัญคือการใช้สีขาวผสานกับสถาปัตยกรรมโรมัน โดยเฉพาะโดมขนาดใหญ่สีขาวบนดาดฟ้า ซึ่งคล้ายกับสเตท ทาวเวอร์ รูปแบบอาคารบางกอกริเวอร์พาร์ค เป็นแบบคอนกรีตเสริมเหล็กสไตล์โพสต์โมเดิร์น นอกจากนี้ยังเป็นอาคารที่มีความสูงโดดเด่นเหนือริมฝั่งแม่น้ำเจ้าพระยาย่านสัมพันธวงศ์อีกด้วย
ปัจจุบันอาคารยังคงเปิดเช่าและขาย โดยแต่ละยูนิต (280 ตารางเมตร) ตามราคาประเมิน สูงกว่า 26 ล้านบาท
เจ้าชายยาซูฮิโกะ อาซากะ
พลเอก เจ้าชายยาซูฮิโกะ อาซากะโนะมิยะ (, 20 ตุลาคม ค.ศ. 1887 – 12 เมษายน ค.ศ. 1981) หรือชื่อต่อมา ยาซูฮิโกะ อาซากะ (朝香鳩彦) เป็นเจ้านายชั้นอนุวงศ์ของราชวงศ์ญี่ปุ่น ทรงดำรงตำแหน่งเป็นนายทหารแห่งกองทัพบกจักรวรรดิญี่ปุ่น ทั้งยังเป็นพระชามาดาของจักรพรรดิเมจิ และพระปิตุลาของจักรพรรดิโชวะจากการเสกสมรส
เจ้าชายยาซูฮิโกะเป็นผู้บัญชาการของกองทัพญี่ปุ่นในการจู่โจมครั้งสุดท้ายต่อหนานจิง เมืองหลวงของฝ่ายชาตินิยมจีนในเดือนธันวาคม ค.ศ. 1937 ทรงเป็นผู้ก่อการกระทำการสังหารหมู่หนานจิงในปี ค.ศ. 1937 แต่ทรงไม่เคยถูกตั้งข้อหาว่าเป็นอาชญากรสงครามเลย หลังสงครามโลกครั้งที่สอง ทรงถูกปลดเป็นสามัญชนโดยฝ่ายสัมพันธมิตรในช่วงที่ญี่ปุ่นถูกยึดครอง พระองค์ทรงใช้ชีวิตอย่างสงบจนกระทั่งสิ้นพระชนม์เมื่อวันที่ 12 เมษายน ค.ศ. 1981 มีพระชันษา 93 ปี
อ้างอิง
18871981
พระเจ้าโคจง (แก้ความกำกวม)
พระเจ้าโคจง สามารถหมายถึงกษัตริย์เกาหลีหลายพระองค์ ได้แก่
ฮอมุงกุลุส
ฮอมุงกุลุส (Homunculus) มีความหมายตรงตัวว่า "มนุษย์น้อย" (little human) คำนี้ปรกติใช้เรียกสิ่งแทนมนุษย์ไม่ว่าสิ่งนั้นอยู่ในรูปแบบใด แต่ในทางประวัติศาสตร์ ใช้เรียกสิ่งจำลองกายามนุษย์ซึ่งทำขึ้นในขนาดจิ๋ว เช่น รูปจำลองมนุษย์ที่ใช้ในโลเกีย (alchemy) ส่วนในทางวิทยาศาสตร์ คำนี้ใช้เรียกรูปจำลองร่างกายมนุษย์เพื่อแสดงลักษณะทางจิตวิทยาของมนุษย์ หรือแสดงการทำงานทางระบบร่างกายอื่น ๆ ของมนุษย์ เช่นการทำคุณไสยเป็นต้น
เค-โอติก
ที่มาของชื่อวง
คำว่า K-OTIC หรือ เค-โอติก ดัดแปลงมาจากคำว่า Chaos (เค-ออส) ซึ่งมาจากภาษากรีกโบราณ แปลว่า เทพเจ้าแห่งความปั่นป่วนวุ่นวาย K หมายถึง Kick ass (สุดขั้ว), O หมายถึง Outstanding (นอกกรอบ), T หมายถึง Terrific (สุดยอด), I หมายถึง Incredible (เหนือคำบรรยาย), C หมายถึง Chaotic (ปั่นป่วน) เนื่องจากสมาชิกวงพบชื่อเทพเจ้าเคออส (ka-os) ในหนังสือโดยบังเอิญ ซึ่งเป็นชื่อเทพเจ้าแห่งความวุ่นวายจึงรู้สึกพอใจที่จะใช้ชื่อนี้ เพราะแสดงถึงความวุ่นวายของสมาชิก จึงนำมาปรับเปลี่ยนเป็น K-otic
การยุบวงเค-โอติก
มาจากการที่จองเบสมาชิกสัญชาติเกาหลี 1 เดียวในสมาชิก มีสาเหตุจำเป็นที่ต้องขอออกจากวงและค่ายกามิกาเซ่ไป เนื่องด้วยสาเหตุที่จองเบต้องเดินทางไปเกณฑ์ทหารที่ประเทศเกาหลีใต้เพื่อรับใช้ชาติของตนจองเบบอกว่าความจริงไม่อยากจะออกจากวงเพราะยังอยากอยู่เป็นหนึ่งในสมาชิกของ เค-โอติก ต่อไปและเมืองไทยก็เปรียบเสมือนบ้านของตนเช่นกัน แต่มันเป็นหน้าที่ ที่ต้องทำ ไม่มีทางที่ไม่ไป และทั้งนี้จองเบไม่ได้ต่อสัญญากับอาร์เอสอีกเพราะไม่แน่ใจว่าจะได้กลับมาเป็นนักร้องเหมือนเดิมหรือเปล่า และนี่คือสาเหตุหลักของการยุบวง ส่วน ป๊อปปี้ อีกหนึ่งสมาชิกของวงก็ต้องไปเรียนต่อเมืองนอกซึ่งการไปครั้งนี้ก็ไปแค่ชั่วคราวโดยป๊อปปี้กล่าวว่า อย่างที่เรารู้กันว่าวัฒนธรรมไทยเรางดงามแต่ตนอยากจะไปรับรู้วัฒนธรรมประเทศอื่นซึ่งเป็นการรับรู้ด้านใหม่ๆ ตนเลยไปเป็นนักเรียนแลกเปลี่ยนที่ประเทศเยอรมันแต่ก็ยังนับว่าอยู่ในการควบคุมการดูแลในค่ายกามิกาเซ่อยู่ โดย เค-โอติก ได้สื่อสารความรู้สึกที่ เค-โอติก มีต่อแฟนคลับถึง 5 ปีด้วยผ่าน MV เพื่อน (Friend) และคอนเสิร์ต K-OTIC The Memory Concert ในวันที่ 15 กรกฎาคม พ.ศ. 2555 โดยสมาชิกอีก 3 คน ได้แก่ เขื่อน, โทโมะและเคนตะ ก็ยังคงอยู่ในค่ายกามิกาเซ่ต่อไปและยังไม่ได้สรุปผลงานว่าจะตั้งวงใหม่หรือเปล่าโดยทางทีมงานฝ่ายบริหารค่ายกามิกาเซ่ได้กล่าวเอาไว้ว่าอาจจะมีโปรเจ็กต์ให้ทำและถ้ามีคอนเสิร์ตก็ยังเล่นคอนเสิร์ตกามิกาเซ่อยู่ โดยเหตุที่กล่าวมาทั้งหมดได้มีสมาชิก 1 คนที่ต้องออกจากวงไปคือ จองเบ ทำให้ เค-โอติก ไม่สามารถรวมตัวกันได้ เพราะทั้ง 5 กล่าวเอาไว้ว่า ถ้า เค-โอติก อยู่กันไม่ถึง 5 คนก็ไม่สามารถเป็น เค-โอติก ได้ สุดท้ายพวกเขาทั้ง 3 ไม่ต่อสัญญากับต้นสังกัดและยุบวงไป
เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก
เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก เป็นซีรีส์ไลต์โนเวลญี่ปุ่น ที่เขียนโดย Roy และวาดภาพประกอบโดย Ririnra เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ในเดือนมกราคม พ.ศ. 2557 ต่อมาซีรีส์นี้ถูกซื้อโดยฮอบบี้เจแปน และตีพิมพ์ถึงเล่มที่ 11 ในเดือนกันยายน พ.ศ. 2560 ภายใต้สำนักพิมพ์ HJ Novels มังงะได้รับการดัดแปลงที่วาดภาพประกอบโดย Ranran ได้รับการตีพิมพ์ในนิตยสารออนไลน์ Manga UP! ของสแควร์เอนิกซ์ ตั้งแต่เดือนพฤศจิกายน พ.ศ. 2560 มีการรวบรวมไว้เป็นเล่ม (ทังโกบง) ถึงเล่มที่ 9 ได้รับการดัดแปลงเป็นซีรีส์อนิเมะโทรทัศน์โดยสตูดิโอมาโฮฟิล์ม ซึ่งฤดูกาลแรกออกอากาศตั้งแต่เดือนตุลาคมถึงธันวาคม พ.ศ. 2563 ฤดูกาลที่ 2 เริ่มฉายในเดือนมกราคม พ.ศ. 2566
พาราลิมปิกฤดูร้อน 1968
พาราลิมปิกฤดูร้อน 1968 (Paralympic 1968) หรือการแข่งขันกีฬาพาราลิมปิกฤดูร้อนครั้งที่ 3 เป็นการแข่งขันกีฬาคนพิการระดับโลกที่มีการแข่งขันกีฬาหลายชนิด จัดขึ้นที่Tel Aviv ประเทศอิสราเอล ระหว่างวันที่ 4 พฤศจิกายน ถึง 13 พฤศจิกายน พ.ศ. 2511
สรุปเหรียญการแข่งขัน
ตารางสรุปเหรียญการแข่งขัน 10 อันดับแรก
อัลเฟรด เทนนีสัน บารอนเทนนีสันที่ 1
อัลเฟรด เทนนีสัน บารอนเทนนีสันที่หนึ่ง (Alfred Tennyson, 1st Baron Tennyson; 6 สิงหาคม ค.ศ. 1809 - 6 ตุลาคม ค.ศ. 1892) เป็นกวีแห่งราชสำนักอังกฤษ มีความเชี่ยวชาญในการประพันธ์บทกวีแบบสั้น เช่นงานเขียนชุด "In the valley of Cauteretz," "Break, break, break", "The Charge of the Light Brigade", "Tears, idle tears" และ "Crossing the Bar" เป็นต้น  โดยมากผลงานของเขาจะมีพื้นฐานมาจากตำนานปรัมปรา เทนนีสันเคยพยายามเขียนบทละครด้วยเช่นกันแต่ไม่ประสบความสำเร็จนัก
วลีจากผลงานของเทนนีสันจำนวนมากกลายมาเป็นถ้อยคำที่ใช้ทั่วไปในภาษาอังกฤษ เช่น "nature, red in tooth and claw", "better to have loved and lost", "Theirs not to reason why, / Theirs but to do and die", และ "My strength is as the strength of ten, / Because my heart is pure" ถือได้ว่าเขาเป็นนักเขียนที่มีการนำถ้อยคำในผลงานไปอ้างอิงมากที่สุดเป็นอันดับสองในพจนานุกรมรวมวลีและสำนวนของออกซฟอร์ด (The Oxford Dictionary of Quotations) รองมาจากวิลเลียม เชกสเปียร์
แหล่งข้อมูลอื่น
18091892
รักห้ามโปรโมท
รักห้ามโปรโมท เป็นละครโทรทัศน์ไทย แนว คอมเมดี นำแสดงโดย ปฏิภาณ ปฐวีกานต์, พิมพ์มาดา บริรักษ์ศุภกร, กฤษณ์ ศรีภูมิเศรษฐ์, มนัสวี กฤตานุกูลย์ และนักแสดงชั้นนำอื่น ๆ อีกมากมาย เริ่มออกอากาศตอนแรกวันที่ 26 สิงหาคม พ.ศ. 2546 - 16 ตุลาคม พ.ศ. 2546 ทุกวันจันทร์ - พุธ เวลา 18.05 น. - 19.05 น. ทางสถานีโทรทัศน์ไอทีวี ผลิตโดย แกรมมี่ เทเลวิชั่น จากบทประพันธ์ของ แกรมมี่ เทเลวิชั่น บทโทรทัศน์โดย ทองเอก กำกับการแสดงโดย บัณฑิต ทองดี